Педро де Ораа
Кой

Превод от испански: Никола Инджов, 1998

chitanka.info

Дърводелците строяха

къщи от дърво уханно,

мебели с извивки тънки —

за никого ги строяха.

И зидарите градяха

обиталища пространни,

вгледани в чертеж разкошен —

за никого ги градяха.

По прищявка знатна шиха

гениалните шивачи

платове и кожи тънки —

за никого ги шиха.

За никого — ако не бяха

властници с коли потайни.

Погледни сега през рамо —

бяха майсторите, бяха!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.